stanford-oval/wikipedia huggingface dataset:
Bangladeshin krikettimaajoukkue
Henkilökohtaiset tilastot

Musfiqur Rahim on lyönyt Bangladeshin pelaajista eniten juoksuja test match -otteluissa, kaikkiaan 4 413, ja Tamim Iqbal yhden päivän maaotteluissa, 7 202. Shakib Al Hasan on puolestaan "polttanut" Bangladeshin pelaajista eniten vastustajia test matcheissa, 210 ja Mashrafe Mortaza yhden päivän maaotteluissa, 269.
Bongi Makeba

Bongi Makeba (20. joulukuuta 1950 – 1985) oli eteläafrikkalainen laulaja-lauluntekijä.
Bongi Makeba oli laulaja Miriam Makeban tytär tämän ensimmäisestä avioliitosta. Vuonna 1980 julkaistu Bongi Makeba, Blow On Wind jäi Bongi Makeban ainoaksi albumiksi, kun hän kuoli vuonna 1985. Hänen laulujaan kuultiin silloin tällöin myös hänen äitinsä ohjelmistossa.
Bernhardus Varenius

| Bernhardus Varenius |
| --- | --- |
 Geographia generalis, 1715
Henkilötiedot
Syntynyt: 1622 Hitzacker, Ala-Saksi
Kuollut: 1650 Amsterdam?
Koulutus ja ura
Tutkimusalue:  maantiede
Bernhardus Varenius (saksaksi Bernhard Varen) (1622 Hitzacker, Ala-Saksi – 1650 Amsterdam?) oli saksalainen maantieteilijä. Hänen julkaisuaan Geographia Generalis vuodelta 1650 on pidetty modernin maantieteen tieteenalan syntynä.
Elämä ja ura

Varenius vietti varhaisvuotensa Uelzenissa, jossa hänen isänsä oli Braunschweigin herttuan hovisaarnaajana. Varenius opiskeli Hampurin gymnasiumissa (1640–1642) sekä Königsbergin (1643–1645) ja Leidenin (1645–1649) yliopistoissa, joissa hän omistautui matematiikalle ja lääketieteelle. Hän suoritti lääketieteen tutkinnon Leidenissä vuonna 1649. Sen jälkeen hän asettui Amsterdamiin aikomuksenaan harjoittaa lääkärin ammattia. Abel Tasmanin, Willem Schoutenin ja muiden hollantilaisten merenkulkijoiden tuoreet löydöt sekä ystävyys Willem Blaeun ja muiden maantieteilijöiden kanssa houkuttelivat Vareniuksen maantieteen pariin. Hän kuoli vuonna 1650 köyhyydessä 28-vuotiaana.
Varenius julkaisi vuonna 1649 amsterdamilaisen Lodewijk Elzevirin kautta teoksen Descriptio Regni Japoniae. Tämä jesuiittalähetyssaarnaajien ja kauppiaiden raportteihin perustuva teos on varhainen eurooppalainen kuvaus Japanista, ja se sisältää tietoa maantieteellisistä, poliittisista ja historiallisista näkökohdista. Siihen sisältyy latinankielinen käännös osasta Jodocus Schoutenin Siamia koskevaa selostusta sekä selvitystä eri kansojen uskonnoista. Seuraavana vuonna 1650 ilmestyi Elzevirin kautta hänen tunnettu teoksensa Geographia Generalis, jossa hän pyrki laatimaan maantieteen yleiset periaatteet tieteelliselle perustalle tähtitieteen ja matematiikan tapaan aikansa tietämyksen mukaisesti. Teos jakautuu "yleiseen" maantieteeseen ja "erityiseen" eli aluemaantieteeseen. Teos käännettiin useille eurooppalaisille kielille, ja sillä oli maailmanlaajuinen vaikutus yli vuosisadan ajan. Isaac Newton teki useita tärkeitä parannuksia teoksen Cambridgessa vuonna 1672 julkaistuun laitokseen. Myöhemmistä maantieteilijöistä erityisesti Jean-Baptiste Bourguignon d'Anville ja Alexander von Humboldt korostivat Vareniuksen merkitystä.
Aiheesta muualla

Kuvia tai muita tiedostoja aiheesta Bernhardus Varenius Wikimedia Commonsissa
Bong

Bong on yksi Liberian viidestätoista piirikunnasta. Se sijaitsee maan keskiosan pohjoispuolella.
Bongin pinta-ala on noin 8 100 km². Vuonna 2007 piirikunnassa laskettiin asuvan 351 700 asukasta. Huomattava osa heistä on muslimeita. Suurimmat etniset ryhmät ovat kpellet ja mandinkat.
Piirikunnan pääkaupunki on Gbarnga. Liberian sisällissodassa 1990-luvun alussa Charles Taylor piti siellä päämajaansa.
Bong on taloudellisesti merkittävää aluetta: siellä on rautakaivoksia ja kumin ja kaakaon tuotantoa.
Bongin piirikunnan lipun värit kuvaavat puhtautta (valkoinen) ja uuden maan aamunkoita (violetti ja oranssi). Oikeassa yläkulmassa näkyvät työkalut kuvaavat rautakaivosta. Lipun vasemmassa yläkulmassa näkyy Liberian lippu, kuten kaikissa Liberian piirikuntien lipuissa.
Bismarckinsaaret

| Bismarckinsaaret |
| --- | --- |

  
Maantiede
Sijainti:  5°00′S, 150°00′E
Merialue:  Tyyni valtameri
Vesialue:  Bismarckinmeri
Saaria yht.:  noin 200
Suurin saari:  Uusi-Britannia
Muita saaria:  Amiraliteettisaaret, Uusi-Irlanti
Pinta-ala:  49 658 km² km²
Valtio
Valtio:  Papua-Uusi-Guinea
Maakunta:  Eastern New Britain, Western New Britain, Uusi-Irlanti, Manus
Alue:  Northern Islands
Väestö
Väkiluku:  470 000
Bismarckinsaaret ovat Papua-Uudelle-Guinealle kuuluva saariryhmä, joka ympäröi kaarena Bismarckinmerta Uuden-Guinean saaren koillispuolella. Saariryhmän suurimmat saaret ovat Uusi-Britannia ja Uusi-Irlanti, muita saaria ovat Amiraliteettisaaret (niistä suurimpana Manus), Uusi-Hannover (aiemmin Lavongai), St Matthias -saaret (suurin saari Mussau), Vitusaaret ja Yorkin herttuan saaret. Suurimmat saaret ovat tuliperäisiä, ja niillä on useita toimivia tulivuoria. Pienet saaret ovat korallisaaria. Saarten yhteispinta-ala on 48 200 km² ja vuonna 1990 niillä asui 432 000 asukasta. Merkittävimmät elinkeinot ovat maa- ja metsätalous; saarilla on runsaasti sademetsiä, joista osa on uhattuna liikahakkuiden takia. Bismarckinsaaret ovat saaneet nimensä saksalaisen ruhtinas Otto von Bismarckin mukaan.
Historia

Ensimmäiset asukkaat saapuivat Bismarckinsaarille viimeistään noin 33 000 vuotta sitten Uudesta-Guineasta. Uuden-Irlannin saarelta löydetty Buang Merabakin asuinpaikka on ajoitettu noin 40 000 vuotta vanhaksi. Myöhemmin seudulle saapui myös muun muassa lapita-kansa.
Ensimmäinen eurooppalainen saarten löytäjä oli alankomaalainen tutkimusmatkailija Willem Schouten vuonna 1616. Eurooppalaiset eivät kuitenkaan asuttaneet saaria ennen kuin 1800-luvun lopulla, kun saksalaiset valloittivat saaret itselleen osaksi Saksan Uutta-Guineaa vuonna 1884. Ensimmäisessä maailmansodassa Australia sai alueen haltuunsa 1914 ja vastaanotti myöhemmin Kansainliiton mandaatin sen hallitsemiseen. Lyhyttä japanilaisten miehitystä toisessa maailmansodassa lukuun ottamatta saaret pysyivät Australian hallussa aina vuoteen 1975, jolloin niistä tuli osa itsenäistä Papua-Uuden-Guinean valtiota.
Aiheesta muualla

Kuvia tai muita tiedostoja aiheesta Bismarckinsaaret Wikimedia Commonsissa
Bonga

Bonga vuonna 2011.
Bonga (s. 1942, Luanda; oikealta nimeltään Barceló de Carvalho) on angolalainen muusikko. Hän julkaisi ensimmäisen albuminsa, Angola '72:n vuonna 1972. Samoihin aikoihin Bonga otti käyttöönsä taiteilijanimen Bonga Kwenda, joka myöhemmin lyheni pelkäksi Bongaksi. Bonga on julkaissut 17 albumia.
Bell Biv DeVoe

| Bell Biv DeVoe |
| --- | --- |


Tiedot
Toiminnassa:  1989–
Tyylilaji:  new jack swing, R&B, hip hop
Kotipaikka:  Boston, Massachusetts, Yhdysvallat
Laulukieli:  englanti
Jäsenet:  Ricky Bell Michael Bivins Ronnie DeVoe
Levy-yhtiö:  Biv 10 eOne Music MCA
Aiheesta muualla
Kotisivut
Infobox OKNimi-testi OK: 
Bell Biv DeVoe, joka tunnetaan myös nimellä BBD, on yhdysvaltalainen yhtye, jonka kolme New Editionin jäsentä perustivat vuonna 1989. Yhtye koostuu kolmesta jäsenestä: Ricky Bellistä, Michael Bivinsistä ja Ronnie DeVoesta.
Bell, Bivins ja DeVoe perustivat yhtyeen tuottajien Jimmy Jamin ja Terry Lewisin ehdotuksesta. Hyväksyessään idean MCA Records kirjoitti nimen muodossa Bell Bivins DeVoe, mutta Bivins ehdotti sukunimensä kolmen viimeisen kirjaimen poistamista, jolloin nimi tuli nykyiseen muotoonsa. Public Enemyn tuottajien Eric Sadlerin, Hank Shockleen ja Keith Shockleen ja monien muiden avulla Bell Biv DeVoe julkaisi esikoisalbuminsa Poison MCA Recordsilla vuonna 1990. Albumin kerrotaan olevan 1990-luvun alun new jack swing -musiikkityylin edelläkävijöistä, yhdistäen hip hopia, funkia, soulia ja popmusiikkia. Poison sijoittui Billboardin Top R&B/Hip-Hop Albums -listan ensimmäiselle sijalle, ja albumin kappaleet ”Poison” sekä ”Do Me!” sijoittuivat molemmat Billboard Hot 100 -listan kolmannelle sijalle.
Diskografia > Albumit

Poison (1990)
Hootie Mack (1993)
BBD (2001)
Three Stripes (2017)
Diskografia > Singlet

Poison (1990)
Do Me! (1990)
B.B.D. (I Thought it Was Me)? (1990)
When Will I See You Smile Again? (1991)
She's Dope! (1991)
Word to the Mutha! (1991)
The Best Things in Life Are Free (1992)
Gangsta (1993)
Above the Rim (1993)
Something in Your Eyes (1993)
The Hot Shit (2001)
Run (2016)
Finally (2017)
Bismarckinnokimesikko

| Bismarckinnokimesikko> Uhanalaisuusluokitus |
| --- | --- |
 Silmälläpidettävä  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Nokimesikot Melidectes
Laji::  whitemanensis
Kaksiosainen nimi
 Melidectes whitemanensis  (Gilliard, 1960) 
Katso myös
   Bismarckinnokimesikko Wikispeciesissä  
Infobox OKNimi-testi OK: 
Bismarckinnokimesikko (Melidectes whitemanensis) eli aiemmalta nimeltään uudenenglanninnokimesikko on mesikoiden heimoon kuuluva varpuslintu.
Levinneisyys

Bismarckinnokimesikkoa tavataan kotoperäisenä Uuden-Britannian saarella. Lajin kannaksi arvioidaan 3 750–14 999 yksilöä. Se on vähenemässä elinympäristöjen tuhoutumisen takia, ja se on luokiteltu silmälläpidettäväksi.
Elinympäristö

Bismarckinnokimesikkoa elää vuoristometsissä 1 200–1 800 metrin korkeudella merenpinnasta. Satunnaisesti sitä tavataan myös 850 metrin korkeudella. Bismarckinnokimesikko likkuu useimmiten yksittäin, ja sen ravintoa ovat hyönteisten lisäksi kasvien mesi.
Brikama

| Brikama Birikama |
| --- | --- |

 Brikama
 Koordinaatit: 13°16′30″N, 16°38′30″W 
Valtio:   Gambia
Alue:  West Coast
Väkiluku:  730 895
Aikavyöhyke:  UTC0
Infobox OKVirheellinen NIMI-arvo: 
Brikama tai Birikama on kaupunki Gambian rannikolla, maan länsiosissa. Se sijaitsee maan pääkaupungista Banjulista 35 kilometriä lounaaseen.
Brikamassa asuu 730 895 asukasta, ja naisia on noin 20 000 enemmän kuin miehiä.
Aiheesta muualla

Kuvia tai muita tiedostoja aiheesta Brikama Wikimedia Commonsissa
B-Plan Distribution

B-Plan Distribution Oy on vuonna 2013 perustettu suomalainen elokuvien levitysyhtiö. Yhtiön omistaa elokuvatuotantoyhtiö Bufo.
B-Plan on perustamisestaan lähtien levittänyt Bufon tuottamat tai osatuottamat elokuvat suomalaisiin elokuvateattereihin. Osatuotantoihin kuuluvat mm. Peter Greenawayn Eisenstein in Guanajuato, Aki Kaurismäen Toivon tuolla puolen ja Kuolleet lehdet, Veiko Õunpuun Viimeiset, Lauri Randlan Näkemiin Neuvostoliitto ja Eskil Vogtin De Uskyldige.
B-plan on levittänyt myös muiden kotimaisten tuotantoyhtiöiden dokumentti- ja fiktioelokuvia. Näkyvimpinä Juho Kuosmasen Cannes-menestykset Hymyilevä mies ja Hytti nro 6.
Valikoitu filmografia

| --- | --- |
 Korso (2014)  Ruotsalainen hetki (2014)  Talvivaaran miehet (2014)  The Visit (2015)  Atomin paluu (2015)  Eisenstein in Guanajuato (2015)  Armi elää! (2015)  Hymyilevä mies (2015)  Takaisin pintaan (2016)  Tyttö nimeltä Varpu (2016)  Toivon tuolla puolen (2017)  Matka merelle (2017)  Tokasikajuttu (2017)  Ihmisen osa (2017) :  Puluboin ja Ponin leffa (2018)  Tyhjiö (2018)  Fucking with Nobody (2020)  Viimeiset (2020)  Näkemiin Neuvostoliitto (2020)  Hytti nro 6 (2021)  Guled & Nasra (2021)  De Uskyldige (2021)  Veden vartija (2022)  Metsurin tarina (2022)  Sydänpeto (2022)  Laupias taksikuski (2023)  Kuolleet lehdet (2023)  Havumetsän lapset (2024)
Aiheesta muualla

B-Planin kotisivut
B-Plan Distribution Elonetissä
Benjamin Mitchell

| Benjamin Mitchell |
| --- | --- |

Henkilötiedot
Syntynyt: 30. marraskuuta 1992 (ikä 31)
Kansalaisuus:   Australia
Tennispelaaja
Pituus:  185  cm
Paino:  84 kg
Kätisyys:  oikea
Ammattilaisena:  2008–
Palkintorahat:  301 217 USD
Kaksinpeli
Paras sijoitus:  204. (2.3.2015)
Voitot/tappiot:  0–5
Grand Slam -turnauksissa
Australian avoimet:  1. kierros (2012, 2013)
Nelinpeli
Voitot/tappiot:  1–4
Aiheesta muualla
ITF
ATP
Benjamin Mitchell (s. 30. marraskuuta 1992 Gold Coast) on australialainen tennispelaaja. Parhaimmillaan hän on ollut kaksinpelissä ATP-listan sijalla 204 maaliskuussa 2015. Hänen veljensä on näyttelijä Luke Mitchell.
Vuonna 2010 Mitchell oli Wimbledonin poikien kaksinpelin loppuottelussa.
Aiheesta muualla

Benjamin Mitchell ATP:n sivuilla (englanniksi)
Briljantti

Briljanteiksi hiotut timantit heijastavat hyvin valoa
Briljantiksi hiotun timantin mittasuhteet ja osien nimet (englanniksi)
Briljanttileikatun topaasin halkaisijaa mitataan työntömitalla.
Briljanttileikattu timantti (0,1 ct) titaanisessa vihkisormuksessa.
Briljantti on jalokiven hiontamuoto. Siinä kivi hiotaan päältäpäin katsottuna lähes pyöreäksi, tulkinnasta riippuen 57 tai 58 -tahoiseksi kiveksi, joka heijastaa valoa mahdollisimman paljon takaisin. Alkuperäisen brillianttileikkauksen taustalla olevan matemaattisen laskukaavan timantin leikkaamiseen ja viisteiden kulmien valitsemiseksi, niin että heijastuneen valon määrä maksimoituu, kehitti Marcel Tolkowsky vuonna 1919 osana väitöskirjatyötään Lontoon yliopistoon.
Käytettäessä pelkkää briljantti-sanaa tarkoitetaan näin hiottua timanttia. Briljantti on timantin yleisin hiontamuoto.
Briljanttileikatun timantin arviopaino halkaisijan perusteella

Briljanttimuotoon leikatun timantin painoa (karaatteina, karaatti= 0,200 g) voidaan arvioida sen halkaisijan (mm) perusteella seuraavasti.
| 0 | 1 | 2 | 3 |
| --- | --- | --- | --- |
| Halkaisija | Karaattia | Halkaisija | Karaattia |
| 1,1 mm | 0,005 ct | 6,5 mm | 1,0 ct |
| 1,4 mm | 0,01 ct | 7,4 mm | 1,5 ct |
| 2,0 mm | 0,03 ct | 8,2 mm | 2,0 ct |
| 3,0 mm | 0,10 ct | 9,3 mm | 3,0 ct |
| 4,1 mm | 0,25 ct | 10,3 mm | 4,0 ct |
| 5,1 mm | 0,50 ct | 11,1 mm | 5,0 ct |
| 5,9 mm | 0,75 ct | 13,9 mm | 10,0 ct |
Kaava:
 \mathrm {Painot\,karaatteina\;=\;(Halkaisija\,mm)^{3}\times 0{},0037}
Briljanttimuotoon leikattuja zirkoneja.
Brijunin kansallispuisto

| --- | --- |
Sijainti:  Istrian piirikunta Kroatia
Pinta-ala:  34,0 km2 
| --- | --- |
Nimi alkuperäiskielellä:  Nacionalni Park Brijuni 
Tyyppi:  Puisto 
Perustettu:  1983 
muokkaa - muokkaa wikitekstiä - muokkaa Wikidataa
Näkymä Brijunin kansallispuistosta.
Brijunin kansallispuisto on yksi Kroatian kahdeksasta kansallispuistosta. Puisto sijaitsee Pulan luoteispuolella, Brijunin saaristossa, joka on ollut korkea-arvoisten lomapaikka Itävallan aatelista Titoon asti. Niinpä siellä on historiallisia rakennuksia antiikin Rooman aikaisesta huvilasta alkaen. Kansallispuisto perustettiin vuonna 1983.
Brijunin saariston kartta.
Kansallispuisto käsittää Brijunin saariston 14 saarta ja niitä ympäröivän merialueen. Sen kokonaispinta-ala on 33,95 neliökilometriä, josta maata on 7,43 neliökilometriä ja merta 26,52 neliökilometriä. Puistossa on tavattu 680 kasvilajia ja 150 lintulajia.
Puistossa elää rusakoiden lisäksi kuusipeuroja, aksishirviä ja mufloneita, jotka polveutuvat 1900-luvun alun siirtoistutuksista.
Aiheesta muualla

Kuvia tai muita tiedostoja aiheesta Brijunin kansallispuisto Wikimedia Commonsissa
Kansallispuiston viralliset sivut (englanniksi)
Valokuvia kansallispuistosta (englanniksi)
Burun kieli

| Buru> Tiedot |
| --- | --- |
Alue:  Buru
Puhujia:  33 000
Sija:  ei sadan suurimman joukossa
Kirjaimisto:  latinalainen
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet keski- ja itä-malaijilais-polynesialaiset kielet keskimolukkilaiset kielet
Kielikoodit
ISO 639-3:  mhs
 Ohje 
Buru on yksi Indonesiassa puhuttavista austronesialaisista kielistä. Sitä puhutaan pääasiassa Molukkeihin kuuluvalla Burun saarella. Vuoden 1989 tiedon mukaan kieltä puhuu äidinkielenään kaikkiaan noin 33 000 ihmistä. Se kuuluu malaijilais-polynesialaisten kielten ryhmään.
Bob Martinez

| Bob Martinez |
| --- | --- |

Kansallisen huumausaineiden sääntelyviraston pääjohtaja
 28. maaliskuuta 1991 – 20. tammikuuta 1993  
Varakuvernööri:  George H. W. Bush
Edeltäjä:  William Bennett
Seuraaja:  John P. Walters (vt.)
Floridan 40. kuvernööri
 6. tammikuuta 1987 – 8. tammikuuta 1991  
Varakuvernööri:  Bobby Brantley
Edeltäjä:  Wayne Mixson
Seuraaja:  Lawton Chiles
Henkilötiedot
Syntynyt: 25. joulukuuta 1934 (ikä 89) Tampa, Florida, Yhdysvallat
Puoliso:  Mary Jane Marino (vih. 1954)
Lapset:  2
Tiedot
Puolue:  republikaanit
Robert ”Bob” Martinez (s. 25. joulukuuta 1934 Tampa, Florida, Yhdysvallat) on eläköitynyt yhdysvaltalainen poliitikko, joka toimi Floridan kuvernöörinä vuosina 1987–1991. Hän on osavaltion ensimmäinen espanjalaistaustainen kuvernööri sitten siirtomaa-aikojen. Ennen kuvernööriyttään hän toimi Tampan pormestarina kahden kauden ajan vuodesta 1979 vuoteen 1986. Presidentti George H. W. Bush nimitti hänet johtamaan Kansallisen huumausaineiden sääntelyvirastoa ja toimi tehtävässä vuosina 1991–1993.
Basra (maakunta)

| Basra البصرة |
| --- | --- |

 Lippu:  Vaakuna
 Sijainti
Valtio:  Irak
Hallinto:  
 – hallinnollinen keskus:  Basra (30.529°N, 47.816°E)
Pinta-ala  ():  19 070 km²
Väkiluku (2013)  ():  2 403 301
HDI (2012):  0,681
Lyhenteet:  
 – ISO 3166:  IQ-BA
Basran maakunta (arab. البصرة‎, al-Baṣra) on yksi Irakin 19 maakunnasta (kuvernoraatista). Sen pinta-ala on 19 070 neliökilometriä (4,4 % Irakista) ja väkilukuarvio (2013) 2 403 301 (7,6 % Irakin väestöstä). Väestöstä 79,9 prosenttia oli kaupunkilaisia ja 20,1 prosenttia asui maaseudulla. Vuoden 1997 väestönlaskennan aikaan maakunnan  väkiluku oli ollut 1 556 445.
Basran kuvernoraatin piirikuntajako.
Maakunta rajautuu etelässä Persianlahteen ja Kuwaitiin, lännessä al-Muthannan, pohjoisessa Dhi Qarin ja Maysanin kuvernementtiin sekä idässä Iraniin.
Kuvernoraatti on jaettu paikalliahallintoa varten seitsemään piirikuntaan (Abu al-Khaseeb, Basra, Fao, al-Midaina, al-Qurna, Shatt Al-Arab ja al-Zubair). Kuvernoraatin pääkaupunki on Basra, joka sijaitsee Persianlahteen laskevan Shatt al-Arabin varrella.
Aiheesta muualla

Kuvia tai muita tiedostoja aiheesta Basra (maakunta) Wikimedia Commonsissa
Basrah Governorate Profile (UN OCHA, 7/2009) (englanniksi) (orsam.org.tr)
Governorate of Basra (pdf, 2013) (englanniksi) (gov.iq)
Irakin maakunnat
Anbar
Babil
Bagdad
Basra
Dahuk
Dhi Qar
Diyala
Erbil
Halabja
Karbala
Kirkuk
Maysan
Muthanna
Najaf
Ninawa
Qadisiyya
Salah al-Din
Sulaimaniyya
Wasit
Assassin’s Creed (elokuva)

| Assassin’s Creed |
| --- | --- |

Ohjaaja:  Justin Kurzel
Käsikirjoittaja:   Bill Collage  Adam Cooper  Scott Frank  Michael Lesslie 
Perustuu:  Ubisoftin pelisarjaan Assassin’s Creed
Tuottaja:   Jean-Julien Baronnet  Patrick Crowley  Michael Fassbender  Frank Marshall  Conor McCaughan  Arnon Milchan 
Säveltäjä:  Jed Kurzel
Kuvaaja:  Adam Arkapaw
Leikkaaja:  Christopher Tellefsen
Tuotantosuunnittelija:  Andy Nicholson
Lavastaja:  Andy Nicholson
Pääosat:   Michael Fassbender  Marion Cotillard  Jeremy Irons  Brendan Gleeson  Charlotte Rampling  Michael K. Williams 
Valmistustiedot
Valmistusmaa:   Yhdysvallat  Ranska 
Tuotantoyhtiö:   New Regency  Ubisoft Motion Pictures  DMC Films  The Kennedy/Marshall Company 
Levittäjä:  20th Century Fox
Ensi-ilta:   2016-12-2121. joulukuuta 2016 (Yhdysvallat)  2016-12-2828. joulukuuta 2016 (Suomi)  
Kesto:  115 minuuttia
Alkuperäiskieli:  englanti
Budjetti:  125 miljoonaa dollaria
Tuotto:  240 miljoonaa
Aiheesta muualla
IMDb 
Elonet
AllMovie
Infobox OKNimi-testi OK: 
Assassin’s Creed on vuonna 2016 ensi-iltansa saanut Justin Kurzelin ohjaama tieteistoimintaelokuva, joka perustuu Ubisoftin samannimiseen pelisarjaan. Elokuvan pääosissa esiintyvät Michael Fassbender, Marion Cotillard, Jeremy Irons, Brendan Gleeson, Charlotte Rampling ja Michael K. Williams. Elokuvan ensi-ilta Yhdysvalloissa oli 21. joulukuuta 2016 ja Suomessa 28. joulukuuta 2016.
Näyttelijät

| 0 | 1 | 2 |
| --- | --- | --- |
|  Michael Fassbender  | … |  Callum Lynch / Aguilar de Nerha   |
|  Marion Cotillard  | … |  Sofia Rikkin   |
|  Jeremy Irons  | … |  Alan Rikkin   |
|  Brendan Gleeson  | … |  Joseph Lynch   |
|  Charlotte Rampling  | … |  Ellen Kaye   |
|  Michael K. Williams  | … |  Moussa   |
|  Angus Brown  | … |  nuori Callum Lynch   |
|  Brian Gleeson  | … |  nuori Joseph Lynch   |
|  Denis Ménochet  | … |  turvallisuuspäällikkö McGowen   |
|  Ariane Labed  | … |  Maria   |
|  Khalid Abdalla  | … |  sulttaani Muhammad XII   |
|  Essie Davis  | … |  Callumin äiti   |
|  Matias Varela  | … |  Emir   |
|  Callum Turner  | … |  Nathan   |
|  Carlos Bardem  | … |  komentaja Benedicto   |
|  Javier Gutiérrez  | … |  Tomás de Torquemada   |
|  Hovik Keuchkerian  | … |  Ojeda   |
|  Michelle H. Lin  | … |  Lin   |
Tuotanto

Alun perin elokuvan käsikirjoitti Michael Lesslie, mutta myöhemmin Scott Frank, Adam Cooper ja Bill Collage uudelleenkirjoittivat käsikirjoituksen.
Huhtikuussa 2015 Michael Fassbender kertoi kuvausten alkavan syyskuussa. Toukokuussa ilmoitettiin Alicia Vikanderin mahdollisesti olevan yksi Assassin’s Creedin päänäyttelijöistä, mutta Vikander valitsi roolin Jason Bourne -elokuvassa.
Elokuvan kuvaukset, jotka sijoittuivat Maltalle, Lontooseen ja Espanjaan, alkoivat 31. elokuuta 2015 ja päättyivät 15. tammikuuta 2016.
Elokuvalle suunnitellaan jatko-osia.
Aiheesta muualla

Assassin’s Creed Internet Movie Databasessa (englanniksi)
| --- | --- |
Pääsarja:   Assassin’s Creed  Assassin’s Creed II  Brotherhood  Revelations  Assassin’s Creed III  Black Flag  Unity  Rogue  Syndicate  Origins  Odyssey  Valhalla 
Muut pelit:   Altaïr’s Chronicles  Bloodlines  Discovery  Liberation  Identity  Chronicles 
Elokuvat:  Assassin’s Creed
Lyhytelokuvat:  Assassin’s Creed: Lineage
Animaatioelokuvat:   Assassin’s Creed: Ascendance  Assassin’s Creed: Embers 
Hahmot:   Desmond Miles  Altaïr ibn La-Ahad  Ezio Auditore da Firenze
Bill Bennett

Bill Bennett vuonna 1985.
William Richard ”Bill” Bennett (18. elokuuta 1932 – 3. joulukuuta 2015 Kelowna, Brittiläinen Kolumbia) oli kanadalainen poliitikko. Hän toimi Social Credit Partyn jäsenenä Brittiläisen Kolumbian pääministerinä vuosina 1975–1986. Myös isä W. A. C. Bennett oli merkittävä poliitikko.
Bennett valittiin Brittiläisen Kolumbian parlamenttiin 7. syyskuuta 1973, ja pian hän nousi johtavaan asemaan puolueessaan. Hän kuului Brittiläisen Kolumbian ritarikuntaan vuodesta 2007.
Cozy Powell

| Cozy Powell |
| --- | --- |

Henkilötiedot
Koko nimi:  Colin Flooks
Syntynyt: 29. joulukuuta 1947 Cirencester, Englanti
Kuollut: 5. huhtikuuta 1998 (50 vuotta) Bristol, Englanti
Ammatti:  muusikko
Muusikko
Aktiivisena:  1968–1998
Tyylilajit:  blues rock, hard rock, heavy metal, fuusiojazz
Soittimet:  rummut
Yhtyeet:  The Jeff Beck Group, Black Sabbath, Rainbow, Gary Moore
Levy-yhtiöt:  Polydor
Aiheesta muualla
www.cozypowell.com
  [ Muokkaa Wikidatassa ] [ ohje ]  
Colin Flooks, taiteilijanimeltään Cozy Powell, (29. joulukuuta 1947 Cirencester, Englanti – 5. huhtikuuta 1998) oli englantilainen rumpali. Hän soitti useissa merkittävissä kokoonpanoissa: The Jeff Beck Group, Rainbow, Graham Bonnet, Michael Schenker Group, Whitesnake, Gary Moore, Black Sabbath ja The Brian May Band. Powell tunnettiin omintakeisestaan soittotyylistään, ja häntä pidetään yhtenä aikansa virtuoosimaisimmista rumpaleista. Hänen nimissään on myös virallinen ennätys: hän iski yhden minuutin aikana yhden rummuniskun jokaiseen muodostelmassa olevaan neljäänsataan rumpuun brittiläisessä Record Breakers -televisio-ohjelmassa. Hän rikkoi Gene Krupan ennätyksen, joka oli sata rummuniskua.
Historia > Musiikkiuran alkuvaiheet

Powell aloitti musiikkiuransa The Sorcerers -yhtyeessä vuonna 1965. Hän siirtyi vuonna 1971 The Jeff Beck Groupiin, jossa hän vaikutti kahden albumin ajan, kunnes siirtyi soolouralleen ja perusti yhtyeen nimeltä Bedlam. Powellin soolosingle ”Dance with the Devil” nousi kolmannelle sijalle Britannian listalla vuonna 1973, ja seuraavana vuonna kaksi muuta kappaletta nousi top-20-listalle.
Cozy sai julkisuutta esiinnyttyään suorassa lähetyksessä BBC:n Record Breakers -televisio-ohjelmassa, jossa hän teki ennätyksen maailman nopeimpana rumpalina.